I Sparekassen Vendsyssel ser de tilbage på 2017 med et stort smil på læben. I det forgangne år har de nemlig, med et overskud på 308 millioner kroner før skat, opnået det bedste resultat i sparekassens historie. Overskud på kontoen er dog ikke noget nyt for den nordjyske bank. Siden etableringen i 2001 har sparekassen haft overskud, og i dag er egenkapitalen forrentet med 15,5 procent. Sparekassens direktør kalder resultatet for ”meget tilfredsstillende”. Godt år for landbruget er et godt år for banken Bankens gode resultat skyldes blandt andet stigninger i indtægterne fra gebyrer og provisioner, positiv kursregulering og faldene nedskrivninger. Banken nedskrev i 2017 i alt for 138 millioner kroner. Det er 90 millioner kroner mindre end i 2016, og skyldes primært de gode tider i landbruget. Udsigterne for landbruget ser dog lidt svagere ud for 2018, da banken allerede har oplevet faldende priser, specielt på svinekød. Godt nyt til garanter og velgørende formål Sparekassen Vendsyssels 39.300 garanter kan se frem til at nyde godt af bankens gode resultat. De får nemlig udbetalt 40,5 millioner kroner i garantrente. Garanterne er dog ikke de eneste, der kan nyde godt af bankens rekordresultat. Også en række almennyttige og velgørende formål vil nyde godt af det. Det gode resultat betyder nemlig, at banken vil overføre 25 millioner fra bank til fond. Banken uddeler et millionbeløb på maksimum 125 millioner kroner til en fond hvert år. Banken donerer primært penge i områder, hvor der ikke er en lokal fusionsfond. Mange nye kunder til banken Sparekassen Vendsyssel havde i 2017 en nettotilgang af kunder på 3.100, og har allerede nu mangedoblet det tal ved at overtage den nu Krækket østjyske bank og deres 14.000 kunder. Østjysk Bank blev overtaget den 23. februar i år af Sparekassen Vendsyssel, der stod klar med 50 millioner kroner. De har overtaget alle tre afdelinger, alle ansatte og alle kunder. Forventningerne til 2018 er, at resultatet vil ligge på 375 – 400 millioner kroner.

Opsummering:
Sparekassen Vendsyssel kan for 2017 præsentere det bedste resultat i sparekassens historie.